पाएं अपने शहर की ताज़ा ख़बरें और फ्री ई-पेपरडाउनलोड करें
पठानकोट-अमृतसर हाईवे तारागढ़ रोड पर एक कार चालक ने ब्रेक लगाकर अचानक गेट खोला ताे बाइक सवार मां-बेटा टकरा सड़क किनारे गिर गए। इसी दौरान पीछे से आई कंबाइन का टायर मां के ऊपर से निकाल दिया। हादसे में जिला गुरदासपुर के गांव इस्लामाबाद की रहने वाली महिला नरेश कुमारी की मौत हो गई। जबकि बाइक चला रहा बेटा सूरज प्रकाश जख्मी हाे गया। कंबाइन चालक मौके से फरार हो गया। सूचना मिलने पर मौके पर तारागढ़ पुलिस पहुंची। तारागढ़ थाने में नंगल फरीदा निवासी कार चालक अशोक कुमार और अज्ञात कंबाइन चालक के खिलाफ 304ए, 279, 337, 338, 427 के तहत मामला दर्ज किया है।
शिकायतकर्ता जिला गुरदासपुर के गांव इस्लामाबाद निवासी सूरज प्रकाश ने पुलिस को बयान दर्ज करवाया कि वह अपनी माता नरेश के साथ सवेरे अपने घर इस्लामाबाद से तारागढ़ में किसी जरूरी काम से बाइक पर सवार होकर जा रहे थे। वह जब तारागढ़ स्थित सुआ पुल पहुंचे तो आगे एक चालक ने अचानक कार को रोककर बारी खोल दी। कार चालक की लापरवाही से उसकी बाइक कार की बारी में जा लगा। इस दौरान वह और उसकी माता सड़क के किनारे गिर गए। इस दौरान तारागढ़ साइड से एक कंबाइन बहुत तेज रफ्तार के साथ आई। जो कंबाइन के ड्राइवर ने तेज रफ्तार और लापरवाही के साथ चलाते हुए कंबाइन का अगला टायर उसकी माता के सिर के उपर से निकाल दिया। जिससे उसकी माता की मौत हो गई और उसके काफी चोटे लगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn